Účastník ZPC	
Meno, priezvisko, titul:	Janka Píšová, PhDr., PhD. 
Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	Národný ústav pre vzdelávanie, British Council, Asociácia metodikov cudzích jazykov v ČR 	
Termín:	10. – 11. 03. 2016	
Účel:	Medzinárodná konferencia Ako vyučovať Shakespeara	
Rokovací jazyk:	Český jazyk, anglický jazyk	
	
Rámcový program
10.03.2016 – cesta Bratislava – Praha 
11.03.2016 – konferencia Ako vyučovať Shakespeara 	
	
Stručný priebeh	
Medzinárodná konferencia pod názvom Ako vyučovať Shakespeara bola organizovaná British Council v spolupráci s Národným ústavom pre vzdelávanie  a AMATE – Asociácia metodikov cudzích jazykov. Konferencie sa zúčastnili odborní pracovníci z oblasti výučby jazyka a literatúry, učitelia jazykov zo základných a stredných škôl. Slovenská republika bola zastúpená v organizačnom výbore konferencie výskumnými a vývojovými zamestnankyňami Štátneho pedagogického ústavu: PhDr. Jankou Píšovou, PhD. a PhDr. Denisou Ďuranovou. 

Konferencia sa konala pri príležitosti 400. výročia úmrtia Williama Shakespeara a bola zameraná na zaradenie jeho diel do vyučovacieho procesu. Plenárnu prednášku Shakespeare a jeho doba predniesol prof. PhDr. Martin Hilský, CSc. Nadväzujúce prezentácie, príklady dobrej praxe a workshopy mali praktický charakter a boli zamerané na aktivity a metódy výučby Shakespeara.  

Hlavné body konferencie: 
1.	Plenárna prednáška - Shakespeare a jeho doba
2.	Workshop - Shakespearean acitivities
3.	Príklady dobrej praxe a realizované projekty k téme 
4.	Prezentácia materiálno didaktických prostriedkov a ich využitie vo vyučovacom procese 
5.	Diskusia 
6.	Workshop - Shakespeare Made Easy
7.	Workshop - Practical Shakespare for Beginners  	
Odporúčania a závery	
Medzinárodná konferencia poskytla priestor na vytvorenie fóra pre dialóg a diskusiu medzi odborníkmi a učiteľmi v oblasti výučby jazyka a literatúry. Príklady dobrej praxe a prezentácia realizovaných projektov priniesli informácie o aktuálnych trendoch v predmetnej oblasti. 
Učiteľom jazykov a literatúry odporúčame rozvíjať kompetencie žiakov prostredníctvom práce s umeleckými textami, pri ich analýze a interpretácii rozvíjať kritické myslenie žiakov.  
	
Očakávaný prínos	
Výmena skúseností a informácie nadobudnuté počas pracovnej cesty sú prínosom pre prácu v oblasti výučby jazykov a literatúry, pri príprave metodických a iných podporných materiálov pre učiteľov základných a stredných škôl. 
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová, PhDr. Janka Píšová, PhD. 	
Dátum: 15. 03. 2016	
Správu schválil: Mgr. Petra Fridrichová, PhD., riaditeľka ŠPÚ